Indbydelse til den første af fire nationale kadetsamlinger!

Over de næste par måneder vil DTaF udbyde nationale kadetsamlinger for at udbrede konkurrencekamp i aldersgruppen 10-14 år.

Den første samling finder sted 4.maj 2024 hos Hwarang Tigers på Amager. Træningerne vil afvikles af Philip Reyes 5. Dan og Darid Aulaqi 4. Dan.

Træningerne vil tage afsæt i ATK og består af teknisk kamptræning og masser af sparring.

Samlingerne er gratis for alle medlemmer i UC, og der vil blive sørget for forplejning i pausen.

Prisen for ikke UC-medlemmer er 100kr pr. kæmper.

Allerede nu kan vi afsløre at næste nationale samling vil finde sted i Vollsmose Taekwondo Klub.

Klubberne kan tage eventet ned i egen klubkalender. Deltagelse kræver tilmelding.

Vi håber på mange deltagere

| Program |
| --- |
| **Tid** | **Indhold** |
| 10.00 - 12.00 | Træning |
| 12.00 - 13.00 | Frokostpause |
| 13.00 - 15.00 | Træning |

**TILMELDING:**

Tilmelding sker i det nye medlemssystem. Klubberne logger ind via. Deres tildelte klublogin og tilmelder prekadetter og kadetter.

Med Sportslig hilsen

Teu Kamp